stanford-oval/wikipedia huggingface dataset:
Xiao Hongmei

Xiao Hongmei (kiin. 萧红梅) on kiinalainen alttoviulisti. Hän voitti ensimmäisen palkinnon Geneven kansainvälisessä musiikkikilpailussa vuonna 1987 ja sai myös Patek Philippe -suurpalkinnon. Hän on esiintynyt kansainvälisesti resitaaleissa ja solistina orkesterien kanssa: hän on työskennellyt yhteensä 14 orkesterin kanssa eri puolilla maailmaa. Kamarimuusikkona Xiao on puolestaan tehnyt yhteistyötä esimerkiksi Yo-Yo Manin, Joseph Silversteinin ja Cho Liang Linin kanssa.
Xiaoa on kutsuttu Yhdysvaltain taiteelliseksi suurlähettilääksi. Hän kantaesitti Alfred Schnittken alttoviulukonserton Orchestre de la Suisse Romanden kanssa Genevessä. Hänen levytystensä joukossa ovat tulkinnat Frank Martinin Balladista alttoviululle ja orkesterille, Béla Bartókin alttoviulukonsertosta sekä Ernest Blochin koko tuotannosta alttoviululle ja orkesterille. Vuonna 2013 Xiao sai kutsun toimimaan tuomarina Kansainvälisessä Lionel Tertis -alttoviulufestivaalissa ja -kilpailussa Yhdistyneessä kuningaskunnassa.
Xiao Hongmei valmistui Shanghain konservatoriosta. Hän täydensi opintojaan Yhdysvalloissa ja valmistui siellä vielä Stony Brookin yliopistosta. Xiao on itse opettanut Arizonan yliopiston musiikkikoulussa ja Michiganin yliopistossa. Hän on toiminut Minnesotan orkesterin pääalttoviulistina ja on ollut vierailevana professorina Eastman School of Musicissa.
Yves Boisset

Yves Boisset Cannesissa 2010.
Yves Félix Claude Boisset (s. 14. maaliskuuta 1939 Pariisi) on ranskalainen elokuvaohjaaja ja käsikirjoittaja. Hän oli 1970- ja 1980-luvuilla niitä ohjaajia, jotka yhdistivät sosiaalikriittisyyttä jännityselokuvaan.
Hän aloitti filmiuransa ohjaamalla elokuvan Coplan sauve sa peau (1968). Hänen tunnetuimpia elokuviaan ovat Dupont Lajoie (1975), Suurkaupungin sheriffi (Le juge Fayard dit Le Shériff, 1977) ja Attentaatti (L'attentat, 1972). Suurkaupungin sheriffi palkittiin vuonna 1976 Louis Delluc -palkinnolla ja Attentaatti vuonna 1973 Moskovan elokuvajuhlien hopeapalkinnolla.
Aiheesta muualla

Yves Boisset Internet Movie Databasessa. (englanniksi)
Kuvia tai muita tiedostoja aiheesta Yves Boisset Wikimedia Commonsissa
William Brouncker

William Brouncker.
William Brouncker (1620 – 5. huhtikuuta 1684) oli yksi aikansa merkittävimmistä englantilaisista matemaatikoista.
Brouncker väitteli tohtoriksi Oxfordin yliopistossa vuonna 1647. Hän oli yksi Englannin kuninkaallisen tiedeakatemian Royal Societyn perustajajäsenistä ja sen ensimmäinen presidentti.
Vuonna 1662 hänestä tuli kuningatar Katariinan neuvonantaja ja sitten Saint Catherine -nimisen sairaalan johtaja. Hänen matemaattinen työnsä käsitteli erityisesti paraabelien ja sykloidien kaaren pituuksien määrittämistä. Lisäksi hän kehitteli hyperbelisten integraalien laskemiseen liittyvän kvadratuurisäännön, jota varten luonnolliselle logaritmille tarvitaan esitys äärettömänä sarjana. Hän oli ensimmäisenä englantilaisena kiinnostunut yleistetyistä ketjumurtoluvuista ja jatkaen John Wallisin työtä kehitti yleistetyn ketjumurtolukukehitelmän luvulle pi.
Brounckerin kaava

Brounckerin kaava antaa yleistetyn ketjumurtolukukehitelmän luvulle π:
{\frac {4}{\pi }}=1/(1+1^{2}/(2+3^{2}/(2+5^{2}/(2+7^{2}/(2+9^{2}/(2+11^{2}/(2+13^{2}/(2+15^{2}/(2+17^{2}/(2+\cdots
Xaçmaz

| Xaçmaz |
| --- | --- |
 Xaçmazin rautatieasema.
 Xaçmaz
 Koordinaatit: 41°28′15″N, 48°48′35″E 
Valtio:   Azerbaidžan
Piiri:  Xaçmaz
Kaupungiksi:  1938
Väkiluku (2010):  41 000
Infobox OKVirheellinen NIMI-arvo: 
Xaçmaz (ven. Хачмас, Hatšmas) on kaupunki Azerbaidžanissa. Se sijaitsee Kaspianmereen laskevan Qudyalçayjoen varrella 157 kilometriä Bakusta luoteeseen. Kaupunki on Xaçmazin piirin keskus. Sen kautta kulkee Bakusta Venäjälle johtava rautatie. Asukkaita on 41 000 henkeä (vuonna 2010).
Xaçmazista tuli piirikeskus vuonna 1930, kaupunkimainen taajama vuonna 1935 ja kaupunki vuonna 1938. Se on maatalousalueen keskus, jossa tuotetaan elintarvikkeita ja kudotaan mattoja. Kaupungissa on historiallinen museo ja mattomuseo.
Aiheesta muualla

Wikimedia Commonsissa on kuvia tai muita tiedostoja aiheesta .
Azerb.com: Khachmas (Xaçmas, Hachmas) (englanniksi)
Xavier Tondó

| Xavier Tondó |
| --- | --- |

Henkilötiedot
Koko nimi:  Xavier Tondó Volpini
Syntynyt: 5. marraskuuta 1978
Kuollut: 23. toukokuuta 2011 (32 vuotta)
Kansalaisuus:   Espanja
Pyöräilijä
Laji:  maantie
Rooli:  ajaja
Ajajatyyppi:  yleisajaja, mäkimies
Ura
Ammattilaisjoukkue(et)
2003 2004 2005 2006 2007–2008 2009 2010 2011:  Paternina-Costa de Almería Barbot-Gaia Catalunya-Angel Mir Relax-GAM LA-MSS Andalucía-Cajasur Cervélo TestTeam Team Movistar
Suurimmat voitot
 Portugalin ympäriajo 2007 Vuelta a Castilla y León 2011 
 Tiedot päivitetty: 23. toukokuuta 2011 
Xavier Tondó Volpini (5. marraskuuta 1978 Valls, Tarragona – 23. toukokuuta 2011) oli espanjalainen maantiepyöräilijä. Hän edusti Cervélo TestTeamia 2010, ja Team Movistar -tallia vuonna 2011.
Tondó edusti vuonna 2003 alkaneen ammattilaisuransa aikana useita alemman tason ammattilaistalleja. Hän voitti vuonna 2007 Portugalin ympäriajon kokonaiskilpailun 56 sekunnin erolla Candido Barbosaan. Vuonna 2010 hän voitti Pariisi–Nizza-ajon kuudennen etapin. Saman vuoden Katalonian ympäriajossa hän voitti kolmannen osuuden ja sijoittui kokonaiskilpailussa toiseksi kymmenen sekuntia Joaquim Rodríguezille hävinneenä.
Hän kuoli 23. toukokuuta 2011 kotonaan Granadassa autotallin oven kaaduttua hänen päälleen.
Saavutuksia

Lähde: Cycling Archives
Yverdon-Sport FC

Yverdon-Sport FC on sveitsiläinen jalkapalloseura Yverdon-les-Bainsista. Seura pelaa kaudella 2023–24 korkeimmalla sarjatasolla Sveitsin Superliigassa. Seuran kotikenttä on Stade Municipal Yverdon.
Aiheesta muualla

Seuran verkkosivusto
Xiao Qin

| Mitalit | Mitalit | Mitalit |  |
| --- | --- | --- | --- |
|  Xiao Qin |  Xiao Qin |  Xiao Qin |  |
Maa:   Kiina
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | hevonen |  |
|  Kultaa | Peking 2008 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Anaheim 2003 | joukkuekilpailu |  |
|  Kultaa | Melbourne 2005 | hevonen |  |
|  Kultaa | Århus 2006 | hevonen |  |
|  Kultaa | Århus 2006 | joukkuekilpailu |  |
|  Kultaa | Stuttgart 2007 | hevonen |  |
|  Kultaa | Stuttgart 2007 | joukkuekilpailu |  |
|  Hopeaa | Gent 2001 | hevonen |  |
|  Pronssia | Debrecen 2002 | hevonen |  |
Xiao Qin (s. 1. tammikuuta 1985 Jiangsu) on kiinalainen telinevoimistelija. Hän on erikoistunut hevoseen.
Xiao voitti olympiakultaa 2008 Pekingin kisoista sekä hevosella että joukkuekilpailussa. Vuonna 1990 telinevoimistelun aloittanut Xiao on saavuttanut MM-kisoissa yhteensä kuusi kultamitalia. Niin 2006 Århusissa kuin 2007 Stuttgartissakin hän voitti kultaa hevoselta ja joukkuekilpailusta. Lisäksi hän on voittanut MM-kultaa hevosella 2005 Melbournessa ja joukkuekilpailussa  2003 Anaheimissa. Hän on myös savuttanut hevosella MM-hopeaa 2001 Gentissä ja -pronssia 2002 Debrecenissä. Joukkuekultaa hän voitti myös vuonna 2006 Dohassa pidetyissä Aasian kisoissa.
Maailmancupissa Xiao on saavuttanut kahdeksan osakilpailuvoittoa. Hän on 164 senttimetriä pitkä ja painaa 55 kilogrammaa. Hän asuu Nanjingissä. Hänen valmentajanaan toimivat Huang Yubin ja Jing Weiguo.
Xaçmazin piirikunta

Xaçmazin piiri Azerbaidžanin kartalla.
Xaçmazin piirikunta (azer. Xaçmaz rayonu, ven. Хачмасский район, Hatšmasski raion) on paikallishallintoalue Azerbaidžanissa. Vuonna 1930 perustetun piirin pinta-ala on 1063 neliökilometriä. Asukkaita on 160 100 henkeä (vuonna 2010).
Xaçmazin piiri sijaitsee Azerbaidžan koillisosassa Kaspianmeren rannalla. Pohjoisessa se rajoittuu Venäjään kuuluvaan Dagestaniin, lännessä Qusarin ja Quban piireihin sekä etelässä Şabranin piiriin.
Piirin keskus on Xaçmazin kaupunki. Muita huomattavampia paikkakuntia ovat Xudatin kaupunki sekä Müqtədirin ja Şollarin taajamat. Kuntia on yhteensä 70 ja kyliä 145. Kaupunkiväestön osuus on 39,3 % (vuonna 2010).
Seudulla oli aikaisemmin huomattava venäläisvähemmistö (26,0 % vuonna 1959). Vuoden 2009 väestönlaskennan mukaan asukkaista 72,7 % on azereja, 15,5 % lezgejä, 5,7 % tateja, 2,6 % turkkilaisia ja 2,2 % kryzejä.
Piirin talous perustuu maatalouteen, joka on erikoistunut viljan, vihannesten, hedelmien ja perunan viljelyyn sekä karjanhoitoon.
Paikallislehtenä ilmestyy Xaçmaz.
Aiheesta muualla

Xaçmazin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Wallingfordin tornado

Tornadon tuhoama talo.
Wallingfordin tornado oli Wallingfordin kaupunkiin Connecticutiin Yhdysvalloissa 9. elokuuta 1878 iskenyt tornado, jonka voimakkuus Fujitan asteikolla oli F4. Surmansa sai 34 henkilöä ja yli 70 loukkaantui.
Xiao Suhua

Xiao Suhua (kiin. 肖苏华, s. 1937 Moskova) on kiinalainen koreografi ja tanssipedagogi.
Suhua syntyi Moskovassa kiinalaisten kommunistien lapsena ja opiskeli Neuvostoliiton tanssiakatemioissa. Hänen perheensä palasi kotimaahansa kommunistisen Kiinan perustamisen (1949) jälkeen. Xiao aloitti uransa Kiinan ja Neuvostoliiton välisessä kulttuurivaihdossa, jonka parissa työskenteli 1960-luvun alun Kiinan ja Neuvostoliiton välirikkoon saakka. Hän selviytyi kulttuurivallankumouksen aikaisista vainoista. Koreografioissaan Xiao on yhdistänyt kiinalaiset kansantarut ja venäläiset tanssityylit. Hän on usein tehnyt yhteistyötä Juri Grigorovitšin kanssa. Hän on Pekingin tanssiakatemian professori.
Wallinheimo

Wallinheimo on muun muassa seuraavien henkilöiden sukunimi:
Jenni-Juulia Wallinheimo-Heimonen (s. 1974), vammaispoliittinen taiteilija
Juho Wallinheimo (1871–1955), pappi ja kirjailija
Kaisa Wallinheimo, e. Gustafsson, o.s. Savola (s. 1969), korkeushyppääjä
Paavo Wallinheimo (1897–1975), työnantajajärjestövaikuttaja, yritysjohtaja, teollisuusneuvos
Sinuhe Wallinheimo (s. 1972), jääkiekkomaalivahti, kokoomuksen kansanedustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wallinheimo”, voi hakea sivunnimihaulla, laajalla sivunnimihaulla tai tekstihaulla.
Vladimir Markelov

Vladimir Nikolajevitš Markelov (ven. Владимир Николаевич Маркелов, 24. lokakuuta 1957 Tšeljabinsk – 30. lokakuuta 2023) oli neuvostoliittolainen telinevoimistelun olympiavoittaja.
Markelov saavutti telinevoimistelun joukkuekilpailussa olympiahopeaa Montréalissa 1976 ja olympiakultaa Moskovassa 1980.
MM-kilpailuissa Markelov saavutti joukkuekilpailussa hopeaa Strasbourgissa 1978 ja kultaa Fort Worthissa 1979. Suurimmat henkilökohtaiset menestyksensä hän saavutti Vilnan EM-kilpailuissa 1977: kaksi kultaa, kaksi hopeaa ja kaksi pronssia.
Saavutukset > Olympialaiset

Montréal 1976
Hopeaa joukkuekilpailussa
Moskova 1980
Kultaa joukkuekilpailussa
Saavutukset > MM-kilpailut

Strasbourg 1978
Hopeaa joukkuekilpailussa
Fort Worth 1979
Kultaa joukkuekilpailussa
Saavutukset > EM-kilpailut

Vilna 1977
Kultaa moniottelussa ja renkailla
Hopeaa permannolla ja rekillä
Pronssia hevosella ja hypyssä
Volgogradin alue

| Volgogradin alue Волгогра́дская о́бласть |
| --- | --- |

 Lippu:  Vaakuna
 Alueen sijainti Venäjällä
 Koordinaatit: 48°42′N, 44°31′E 
Valtio:  Venäjä
Federaatiopiiri:  Eteläinen
Piiritasoisia kaupunkeja:  18
Piirejä:  33
Hallinto:  
 – hallinnollinen keskus:  Volgograd
 – kuvernööri:  Anatoli Brovko
Pinta-ala:  113 900 km²
Väkiluku (2010):  2 610 161
Lyhenteet:  
 – rekisterikilven tunnus:  34, 134
 – ISO 3166:  RU-VGG
 
Volgogradin alueen internetsivut
 Aikavyöhyke UTC+3 (MSK) 
Volgogradin alue (ven. Волгогра́дская о́бласть, Volgogradskaja oblast) on hallinnollinen alue Etelä-Venäjällä Itä-Euroopassa Volgan ja Donin alajuoksujen ympärillä. Se rajoittuu pohjoisessa Saratovin alueeseen, idässä Kazakstaniin, kaakossa Astrahanin alueeseen ja Kalmukiaan, lounaassa Rostovin alueeseen, lännessä Voronežin alueeseen.
Maantiede

Volgogradin alue sijaitsee Itä-Euroopan tasangon kaakkoisosassa. Aivan pohjoisin osa kuuluu Volgan ylänköön. Alueen läpi virtaavat Volga ja Don. Alue on pääasiassa aroa. Suurimmat järvet ovat Volgogradin tekojärvi Volgassa ja Tsimljanskin tekojärvi Donissa.
Historia

Toisessa maailmansodassa alueen länsi- ja eteläosa oli Saksan miehittämä 1942–1943. Volgogradin luona käytiin 1943 ratkaiseva Stalingradin taistelu, jonka jälkeen Neuvostoliitto valtasi alueen takaisin. Sodan jälkeen alueeseen liitettiin Volgan Saksalaisten autonomisen sosialistisen neuvostotasavallan eteläosa, koska Volgan saksalaiset oli karkotettu Siperiaan ja Keski-Aasiaan ja heidän tasavaltansa oli lakkautettu.
Väestö

Volgogradin alueen asukasluku oli vuoden 2010 väestönlaskennan mukaan 2 610 161. Suurimmat kaupungit ovat Volgograd (1 021 215 as.), Volžski (314 255 as.) ja Kamyšin (119 565 as.).
Alue on ollut historiallisesti Volgan saksalaisten asuinaluetta. Saksalaismuutto alkoi Katariina Suuren kutsusta 1764–1767 ja 1900-luvun alussa saksalaisia asui Venäjällä yli miljoona, mutta heidät karkotettiin toisen maailmansodan jälkeen.
Vuoden 2002 väestönlaskennan mukaan suurimmat etniset ryhmät olivat:
venäläiset 2 399 300 (88,9 %)
ukrainalaiset 56 300 (2,1 %)
kazakit 45 300 (1,7 %)
tataarit 28 600 (1,1 %)
armenialaiset 27 000 (1,0 %)
saksalaiset 17 100
azerit 14 300
tšetšeenit 12 300
valkovenäläiset 12 200
tšuvassit 8 400
romanit 7 300
korealaiset 6 100
marit 6 000
turkkilaiset 4 000
mordvalaiset 3 600
georgialaiset 3 500
moldovalaiset 3 400
udmurtit 3 100
uzbekit 3 000
darginit 2 600
avaarit 2 100
tadžikit 2 100
lezgit 2 000
juutalaiset 1 900
kalmukit 1 600
puolalaiset 1 300
baškiirit 1 100
jesidit 1 100
osseetit 1 000
Hallinto

Volgogradin alue on yksi Venäjän federaation alueista (subjekti) ja sen pääkaupunki on Volgograd (nimenä vuoteen 1925 Tsaritsyn ja 1925–1961 Stalingrad). Alue on jaettu hallinnollisesti 33 piiriin ja 18 suoraan alueen hallinnon alaiseen kaupunkialueeseen. Paikallishallinnon johdossa on kuvernööri ja alueduuma.
Poliittisesti Volgogradin alue kuuluu ns. "punavyöhön", jolla kommunistisen puolueen kannatus on laajaa. Sekä alueen kuvernööri että Volgograd pormestari edustavat KPRF:ää.
Talous

Volgogradin alueellinen bruttokansantuote oli Venäjän tilastokeskus Rosstatin mukaan vuonna 2010 yhteensä 437 414,2 miljoonaa ruplaa eli 1,17 % Venäjän federaation BKT:stä. Jokaista alueen asukasta kohti BKT:tä kertyi vuodessa 167,6 tuhatta ruplaa eli noin 4 105 euroa. Tämä oli 64 % Venäjän keskiarvotasosta.
Alueen tärkeimmät teollisuudenalat ovat öljynjalostus, koneenrakennus, rauta- ja värimetallurgia sekä kemian-, petrokemian-, metalli-, rakennusaine-, puusepän-, kevyt- ja elintarviketeollisuus. Lisäksi on öljyn ja maakaasun tuotantoa. Maatalous on keskittynyt viljan, auringonkukan siementen, sinapin siementen, kurpitsojen ja karjataloustuotteiden tuotantoon.
Alueen rautatieverkon keskus on Volgograd. Sieltä johtaa radat Keski-Venäjälle, Ukrainaan, Kaukasiaan, Astrahaniin ja Saratoviin. Volgogradissa on myös tärkeä lentokenttä. Alueella on myös Volgan-Donin kanava.
Aiheesta muualla

Kuvia tai muita tiedostoja aiheesta Volgogradin alue Wikimedia Commonsissa
Zofia Szczęśniewska

| Mitalit> Maa:   Puola.Naisten lentopallo. Olympialaiset  | Mitalit> Maa:   Puola.Naisten lentopallo. Olympialaiset  | Mitalit> Maa:   Puola.Naisten lentopallo. Olympialaiset  | Maa:   Puola> Naisten lentopallo. |
| --- | --- | --- | --- |
|  Pronssia | Tokio 1964 | lentopallo |  |
|  Pronssia | México 1968 | lentopallo |  |
Zofia Antonina Szczęśniewska-Bryszewska (31. elokuuta 1943 Varsova – 2. joulukuuta 1978 Varsova) oli puolalainen lentopalloilija. Hän kilpaili kesäolympialaisissa vuosina 1964 Tokiossa ja 1968 Méxicossa. Molemmilla kerroilla hän kuului pronssia saaneeseen joukkueeseen.
Xiao Youmei

Xiao Youmei
Xiao Youmei (kiin. 蕭友梅; 1884–1940) oli kiinalainen musiikkipedagogi ja säveltäjä.
Xiao opiskeli Tokiossa ja Leipzigissa. Saksassa hän valmistui tohtoriksi. Vuonna 1927 Xiao oli perustamassa Kiinan ensimmäistä musiikkikorkeakoulua, entistä Kansalliskonservatoriota, jota hän johti siitä pitäen.
Xiao oli yksi ensimmäisistä kiinalaisista säveltäjistä, jotka hyödynsivät länsimaisia sävellystekniikoita. Hänen tuotantoonsa kuuluu yli sadan laulun lisäksi sinfonisia teoksia ja kamarimusiikkia. Kun Xiaon kuolemasta tuli kuluneeksi 70 vuotta, hänen kunniakseen pystytettiin pronssipatsas Pekingin konserttisaliin.
Aiheesta muualla

IMSLP: nuotteja
Zofia Tarnowska

Zofia Tarnowska (liett. Zofija Tarnauskaitė, 1534 – 1. heinäkuuta 1570) oli aatelisnainen Puola-Liettuasta, joka kuului Tarnowskin sukuun.
Tarnowska oli hetmani Jan Amor Tarnowskin ja Zofia Szydłowieckan tytär. Hän avioitui ruhtinas Konstanty Wasyl Ostrogskin kanssa. Avioliitosta syntyivät lapset Elzbieta Ostrogska, Janusz Ostrogski, Katarzyna Ostrogska, Konstanty Ostrogski ja Aleksander Ostrogski.
Xena (hahmo)

| Xena |
| --- | --- |
Luoja(t):  Robert Tapert, Sam Raimi
Näyttelijä(t):  Lucy Lawless
Henkilötiedot
Koko nimi:  Xena
Sukupuoli:  Nainen
Suhteet
Infobox OKVirheellinen NIMI-arvo: 
Xena on kuvitteellinen hahmo yhdysvaltalaisessa seikkailu/fantasiasarjassa Xena: soturiprinsessa. Osaa näyttelee Lucy Lawless.
Xena on uskomaton naissoturi, joka taistelu- ja miekkailutaidoillaan voittaa kaikki vihollisensa. Xena on uskomattoman tarkkanäköinen ja -kuuloinen. Hän osaa myös käyttää painepisteitä vihollisia kuulusteltaessa, ja saa lentävän nuolen vaikka hampaillaan kiinni. Xena osaa myös hypätä uskomattoman korkealle ja tehdä kaikenlaisia voltteja. Edes puunoksalta toiselle hyppiminen taistelun keskellä ei ole Xenalle ongelma. 
Xenalla on kaksi vakituista asetta: Miekka ja Chakrami. Hänellä on myös ruoska, jota hän käyttää silloin tällöin. Chakrami on Xenan lentävä heittoase, jolla tämä katkoo vihollisten aseet.
Xena esiintyi ensimmäisen kerran televisiosarjassa Hercules, mutta sai pian oman sarjansa hahmon suuren suosion takia. Alun perin Xenan rooliin suunniteltiin brittiläistä näyttelijää Vanessa Angelia, mutta hän sairastui ja rooli meni uusiseelantilaiselle Lucy Lawlessille.
Aiheesta muualla

Imdb
Väärennös (albumi)

| Väärennös Dxxxa D |
| --- | --- | --- |

Studioalbumin tiedot
 Formaatti: C-kasetti
 Tyylilaji: instrumentaalimusiikki
 Levy-yhtiö: Helmi Levyt
Dxxxa D:n muut julkaisut
| Tunteet ja käteinen 2011 | Väärennös 2012 | Low Key Cue New Tan Bloss It 2014 |
Väärennös on Dxxxa D:n toinen studioalbumi. Se julkaistiin vuonna 2012 levymerkillä Helmi Levyt.
Albumista julkaistiin rajoitettu 100:n kappaleen C-kasettipainos.
Kappaleet > A-puoli

Taivaalla on valtava perse
Pakastepizza uuniin 0430
Vittu joka pääsi Guinnessin ennätysten kirjaan
Koko keskusta tulessa
Feattaustontun pontikkatehdas
Hakumiehen kesäloma / Katkolla
Taustajäbän krapulapaskat
Kolmatta kertaa naimisissa
Kappaleet > B-puoli

Jos ei juoppo kuse housuihin niin kuka sitten?
Rehellisyys, hyvyys, köyhyys, tyhmyys
Veli kanikonttori
Tylppä Esine
Neumann-vitsit ei vörki Porissa, jazzikin harvoin
Jetsulleen
Keskikalja on halvempaa kuin romanssi, eikä se vittuile
Vanha kettu ja vittujotakin
Ei sanataidetta vaan tekotaidetta
Taskushakkimatti
Kuka tulis feattaan ruumiinnussimisbiisiin?
Aiheesta muualla

Väärennös discogs.com -sivustolla
Yang Jung-mo

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Etelä-Korea
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Montréal 1976 | 62 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | México 1978 | 62 kg |  |
|  Pronssia | Minsk 1975 | 62 kg |  |
| Aasian kisat  | Aasian kisat  | Aasian kisat  |  |
|  Kultaa | Bangkok 1978 | 62 kg |  |
Yang Jung-Mo (myös muodossa Yang Jeong-mo, s. 28. helmikuuta 1953) on eteläkorealainen kilpauransa päättänyt vapaapainija.
Miesten 62 kilogramman painoluokassa paininut Yang voitti olympiakultaa Montéalissa 1976, missä hän voitti loppuottelussa mongolialaisen Zevegiin Oidovin. Olympiakultansa lisäksi Yang voitti urallaan kaksi miesten MM-mitalia ja vuonna 1978 Aasian kisojen kultamitalin.
Väärentäjä

| Väärentäjä> Die Fälscher |
| --- | --- |

Ohjaaja:  Stefan Ruzowitzky
Käsikirjoittaja:  Adolf Burger (kirja) Stefan Ruzowitzky (käsik.)
Tuottaja:  Josef Aichholzer Nina Bohlmann Babette Schröder
Säveltäjä:  Marius Ruhland
Kuvaaja:  Benedict Neuenfels
Leikkaaja:  Britta Nahler
Pääosat:  Katso näyttelijät
Valmistustiedot
Valmistusmaa:   Itävalta  Saksa
Tuotantoyhtiö:  Magnolia Filmproduktion
Levittäjä:  Universum Film AG Netflix
Ensi-ilta:   10. helmikuuta 2007  24. syyskuuta 2007
Kesto:  98 min
Alkuperäiskieli:  saksa venäjä englanti heprea
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Väärentäjä (saks. Die Fälscher) on vuonna 2007 valmistunut itävaltalais-saksalainen elokuva, jonka on ohjannut Stefan Ruzowitzky. Elokuva kertoo tositarinan toisen maailmansodan Operaatio Bernhardista, jossa natsit yrittivät horjuttaa liittoutuneiden taloutta syytämällä järjestelmällisesti markkinoille väärennettyjä puntia ja dollareita.
Väärentäjä perustuu slovakianjuutalaisen kirjasinsuunnittelija Adolf Burgerin muistelmiin. Burger vangittiin 1942 jäätyään kiinni kirkollisten asiakirjojen väärennöksistä, joiden avulla hän yritti pelastaa juutalaisia pakkosiirrolta. Hän joutui myöhemmin työskentelemään Sachenhausenin rahanväärennösyksikössä.
Väärentäjä palkittiin 2007 parhaan vieraskielisen elokuvan Oscar-palkinnolla (Itävallan ehdokas).
Tausta

Operaatio Bernhardissa SS-Sturmbannführer Bernhard Krüger perusti Himmlerin käskystä Sachsenhausenin keskitysleirille leirin vangeista koostuvan rahanväärennösyksikön, jota myöhemmin täydennettiin muilta leireiltä tuoduilla vangeilta. Vangit valmistivat lähes täydellisesti väärennettyjä 5, 10, 20, ja 50 punnan seteleitä lähes yhdeksän miljoonaa kappaletta. Leirillä painetun rahan arvo oli yhteensä 134 610 810 puntaa. Operaatio Bernhardin tarkoitus oli horjuttaa Ison-Britannian taloutta kasvattamalla maan inflaatiota. Rahat aiottiin pudottaa lentokoneista Britannian yllä, mutta suunnitelmasta luovuttiin sen epävarmuuden vuoksi. Raha käytettiin sen sijaan strategisten tarvikkeiden hankkimiseen ulkomailta sekä Saksan ulkopuolella toimivien agenttien palkkioihin.
Punnan jälkeen oli tarkoitus edetä dollareihin, mutta rahanväärennösyksikön vankien viivytystoimien johdosta väärien dollareiden tuotanto jäi pieneksi.
Operaatio Bernhardia pidetään tuloksiltaan historian suurimpana rahanväärennysoperaationa.
Näyttelijät

Karl Markovics - Salomon ”Sally” Sorowitsch, juutalainen mestariväärentäjä (Salomon Smolianoff)
August Diehl - Adolf Burger (kirjailija)
Devid Striesow	- majuri Friedrich Herzog
Martin Brambach - vääpeli Holst
August Zirner	- tohtori Klinger
Aiheesta muualla

Wikimedia Commonsissa on kuvia tai muita tiedostoja aiheesta .
Rakkautta ja anarkiaa (Arkistoitu – Internet Archive)